कर्नाटक महाप्रचार : पीएम ने कहा- जनता कांग्रेस को हटाएगी, सोनिया ने कहा- भाषण से पेट नहीं भरता मोदी जी  
यूपीए अध्यक्ष सोनिया गांधी दो साल बाद चुनावी रैली में 
प्रधानमंत्री मोदी ने तीन चुनावी रैलियों को संबोधित किया
कर्नाटक में चुनाव प्रचार अंतिम दौर में पहुंचा, 12 मई को मतदान
कर्नाटक में 12 मई को मतदान होगा और नतीजे 15 मई को आएंगे. इस चुनाव में कांग्रेस की ओर से जहां मौजूदा मुख्यमंत्री सिद्धरमैया ही सीएम कैंडिडेट हैं, वहीं बीजेपी की ओर से बीएस येदियुरप्पा मुख्यमंत्री पद के उम्मीदवार हैं. कर्नाटक के चुनावी समर में प्रचार का संघर्ष चरम पर पहुंच चुका है. बीजेपी, कांग्रेस समेत अन्य सभी दल प्रचार में पूरी ताकत झोंक रहे हैं. बीजेपी अगले साल होने वाले लोकसभा चुनावों से पहले कर्नाटक को फतह करना चाहती है. बीजेपी के  'कांग्रेस मुक्त भारत' अभियान के लिए इस राज्य के मतदाताओं का फैसला उसके लिए काफी महत्वपूर्ण है. कांग्रेस के सामने कर्नाटक की सत्ता बरकरार रखने की चुनौती है.